
Naslov: Kako se je lani porabila jedrska renta
Tekst za voditelja:

Krška občina je lani prvič pripravila brošuro, v kateri je temeljito predstavila porabo tim. jedrske rente, kot na kratko imenujejo nadomestilo za omejeno rabo prostora zaradi jedrske elektrarne in bodočega trajnega odlagališča NSRAO. To nadomestilo v občinski proračun prispevajo Nuklearna elektrarna Krško in preko Gen energije še Sklad za razgradnjo NEK in Agencija za radioaktivne odpadke (ARAO). Poročilo so pripravili tudi letos. In v njem lahko občani vidijo, da je krška občina lani dobila skoraj 8,7 mio evrov in da se je renta spet podobno porabila kot leto pred tem.

T- Iz Krškega GORAN ROVAN /

X- Snemalec in montažer Mitja Maček /

Tudi v preteklem letu je krška občina skoraj 5 mio evrov jedrske rente namenila za naložbe v infrastrukturne objekte, med drugim za obnovo treh osnovnih šol, kulturnega doma, gradnjo pokrite kompostarne, obnovo mestnega jedra, cest in še kaj.
T- MIRAN STANKO /
X- župan občine Krško /
»Govorimo o 8,4 mio evrov, od katerih je šlo dobršen del za potrebe raznoraznih infrastrukturnih objektov. Treba je rečt, da je ta denar precej pomemben za dopolnjevanje pri pridobivanju evropskih sredstev, kar nam je pomagal, da smo pridobil precej projektov. Pomemben delež pa je tudi tako imenovana individualna raba.«
Gre za poldrugi milijon evrov, ki ga v krški občini namenjajo za socialne prgrame, letovanje otrok, šolo v naravi in nižje cene vrtcev. Kljub temu mnogi pravijo, da od rente nimajo skoraj nobene koristi.
T- SANDI BIZJAK /
»Ja, dal bi se še velik drgač zrihtat, ne. Na primer? Kaj jest vem, glede na to, da smo v čist centru Krškega, ne, bi se lahk mal več dal na to, da dobi vsaj vsak, vsako gospodinjstvo mal več, mogoče pr elektriki, pr vodi, pa bilo kaj drgač, no.«
T- MARJAN JAZBEC /

»V redu, ampak še določena sredstva mogoče, da se ne razporejajo prav, da bi lahko kje vzel, pa dal drugam. Oziroma lahko bi še več vlagal v šport. Določene stvari ni prav, da jemljejo od rente. Lahko da bi drugač razporejal.«
Krški župan pravi, da o porabi jedrskega nadomestila sam ne odloča, napoveduje pa, da bo že kmalu drugače in bo šlo manj denarja v naložbe.
T- MIRAN STANKO /
X- župan občine Krško /
»Vsaj v naslednjih dveh letih bo šlo nekaj manj denarja v infrastrukturo, kajti nimamo evropskih sredstev in zato tudi ni potrebno dopolnjevati z lastnimi sredstvi pri pridobivanju evropskega denarja. O razporedu teh sredstev pa odloča seveda občinski svet.«
